Mu nzila bayenda; bayenda lutingi mavata; Nkenge kateka mo zaya ko ngatu wa mu nsangu: Ba Iwaka va vata dia nene; mu kati a vata diodio, e toko dia sompa Nkenge dia bokelwa mu nzo mosi; ba ningama; kansi e ka koteswa muna nzo e toko dina vava dia kota muna nzo, dia toma vwata mpila yina ba tukila kuna zandu, mu ntangu ka vayika se ye tenda ya bakuka.   Nkenge wa yantika mona wonga kansi toko wa nkasumuna vo: se ya vwata nlele mia nkaka mia mbote yambula wonga ye ku moni kiadi balondoka. Ka ba diata tini beni momo vata kaka dia nene, toko dia bokelwa diaka mu nzo a muntu: Ba ningama; toko dia kota mu nzo vo yi Nkenge wa sala va mbazi: Mu vayika; toko ka dia kala ye nzunu ye matu ko, Nkenge wa susumuka ye wa yantika dila. Wawu vo toko dia toma zola Nkenge; wa nsimba muna vembo ye wa vova: yambula dila, twendi se tu Iwaka kweto: Vata dio dia mana, muna nzanza toko dia vitisa Nkenge ku ntwala ye wa vova kwa Nkenge ka ningama vana sin'a nti wa kala ku ntwal' andi: Nkenge wa ningama ye toko dia nsimba mu koko; dia nanika va ndambu a mfuta, dia zangul'e sinda, fulu kia tuk'e sinda kia sisa wulu; Nkenge wa kobolwa mu wulu diodio; bosi toko dia koboka se nsi a nkaka. Ba Iwaka mu vata ba wana wantu wonsono Nkenge kaka wa kala wa vwata. Nkenge wa toma kendalala; wa koles'e dilu. Toko dia bokelwa mu sisa moko mu nzo mosi; ba londoka va ntwala, wantu a wonsono ba zola toma tala ye simba Nkenge, nkento mbote wizi viokela mu vata Mu nkokela beni ba Iwaka mu vata dia toko diodio; vava kani ba kota mu nzo esi vata yantika landa va nim a Nkenge ye vova vo: mbizi a mbote kotele mu vata. Mpovo ZOZO za vana wonga ye nkenda kwa Nkenge mu mona mu vata ndong' a wantu mana vanguka: ba kota mu nzo, ka ba vunda beni ko vezidi muntu mu baka disu diani ka yenda diawu ku zandu. Toko wa katule disu dia lunene wa vana. Ka va vioka kolo kia nda ko wa nkaka diaka wa yiza bong'e koko kwa lumoso kuna nsuka kwizidi muntu mu bak'e tambi kiani. Toko sidi ye ntu wa kondwa matu ye nzunu, mu ntulu koko kwa lunene nkatu yi bosi muna malu, € tambi kia lumoso nkatu. Nkenge wa tokana ngindu ye ki yuvula we tulekela ye yakala dia mpil' e yayi? Nki mpila zingu se yi nata mu vata diadi dina Vo wantu wonsono vanguki? Ovo vutuka weyi se ya vayikila ye mu nki a nzila nkwendela? Nkenge ko, nkonga ko, ko, nkonga ko,